Yal tamukrist tesɛa tarrayt n unadi, tesɛa lebni is-ilaqen. Ɣef wanect-a nebna-d leqdic-nneɣ ɣef kraḍ n yixfawen, yalixef d acu n unadi id d-yellan deg-s. Deg yixef amezwaruAsnas n teẓrianadi-nneɣ yella-d ɣef tallit akk d umezruy n tira tamugnawt anda id d-nebder aṭas n wungalen i deg id d-yella ṣṣenf-agi n tira. Seg tama n umezruy nwala d akken aṭas n yinaẓuren akk d yimsezɣanen i yemgaraden ɣef tikti n tegmatt gar leṣnaf n tẓuri. Llan wigad id d-yennan leṣnaf n tẓuri ttidiren, yal ṣṣenf yettidir deg unnar-is. Ma d wiyaḍ nnan-d tella tegmatt gar-asen, yal ṣṣenf n tẓuri irennu i wayeḍ. Seg tama n usenṭeḍ, amezruy-is yusa-d seg usuneɣ uqbel ad d-yekcem ɣer tira. Inaẓuren imeqqranen am Picasso sxedmen asenṭeḍ deg teklutin-nsen. Deg tira, asenṭeḍ yella-d seg tallit n Dadaisme akk d surralisem (TristantT zara akk Andr Breton) anda imuraagi sxedmen tira n usenṭeḍ s tugget deg wayen id d-uran.